open-index/open-wikipedia-markdown huggingface dataset:
Ema Havajska

**Ema Havajska** (eng. *Emma of Hawaii*; 2. siječnja 1836. - 25. travnja 1885.) bila je kraljica Havaja kao supruga kralja Kamehamehe IV.
## Biografija
### Rani život
Ema je bila rođena u Honoluluu, kao kćer Georgea Na'ee i Fanny Kekelaokalani. Posvojili su ju njezini teta i tetak, Grace Kamaʻikuʻi Young Rooke i Thomas Charles Byde Rooke, preko tradicije *hānai*. Odrastala je s njima, a pohađala je Kraljevsku školu. U školu je išla i njezina starija polusestra, Mary Polly Paʻaʻāina. Emin je tetak dao zadatak Sari Rhodes von Pfister da bude Emin tutor. On je bio pisac te je utjecao na nju tako što ju je ohrabrivao da čita knjige. Počela se zanimati za čitanje i pisanje. U dobi od 20 godina, Ema je bila odrasla žena, vitka, velikih tamnih očiju, glasovita po sviranju te vješta jahačica.

Prije pohađanja škole, Ema je imala samo jednog prijatelja, svog bratića Petra Kaʻeoa.

### Brak
Ema se udala za kralja Kamehamehu IV. 19. lipnja 1856. 20. svibnja 1858. Ema je rodila princa Alberta Kamehamehu.

Ono po čemu je kraljica bila najpoznatija bila je njezina dobrota. Ohrabrivala je svoga supruga u pomaganju ljudima te je sama posjećivala bolnicu koju je osnovala.

Ipak, Emin život bio je pogođen dvjema nesrećama - njezin sin je umro 1862., a suprug godinu dana kasnije. Ema se više nije udavala niti je imala djece.
### Krštenje
Ema je bila krštena iste godine kad joj je umro sin, kao Emma Alexandrina Franis Agnes Lowder Byde Rook Young Kaleleokalani. Ona i njezin suprug osigurali su sredstva za crkvu sv. Andrije.
### Izbor monarha
Skoro se dogodilo da je Ema postala kraljica vladarica. Nakon smrti kralja Lunalila, ona se natjecala za monarha, zajedno s Davidom Kalākauom. Premda je većina ljudi podržavala nju, ipak je njezin suparnik postao kralj. Morala je prihvatiti da je on postao kralj, ali nikada nije razgovarala s njegovom ženom Kapiʻolani, budući da je nju krivila za Albertovu smrt. 
### Kraljica udovica
Ema je bila dobra prijateljica kraljici Viktoriji. 1865. Ema je otišla u London u posjet toj velikoj vladarici. Ema je očarala Viktoriju svojom dostojanstvenošću. Ema je u svojoj zemlji bila znana jednostavno kao "stara kraljica".
### Smrt
Ema je umrla 1885. u dobi od 49 godina. Pokopana je u kraljevskom mauzoleju.
## Literatura
*Barbara Bennett Peterson, *Emalani: Queen Emma Kaleleonālani‎*
## Vanjske veze
Kinoiki Kekaulike I

**Kinoiki Kekaulike I.** bila je princeza havajskog otoka Kauaija.
## Biografija
Kinoiki je rođena u 19. stoljeću.

Njezin je otac bio kralj Kaumualiʻi, zadnji vladar Kauaija, preko kojeg je bila unuka kraljice Kamakahelei, a majka joj je bila kraljica Kaʻapuwai Kapuaʻamoku, kći kraljice Kawalu. Tako je Kinoiki Kekaulike bila vrlo plemenitog porijekla, potomak Peleʻioholanija.

Imala je brata Aarona Kealiʻiahonuija i polubrata Humehumea.

Udala se za poglavicu Kūhija Kalanianaolea s kojim je imala tri kćeri: Kapiolani, Virginiju Kapoʻoloku Poʻomaikelani i Victoriju Kūhiō Kinoiki Kekaulike II. te je bila baka Edwarda Abnela Keliʻiahonuija Piʻikoija. 
## Povezano
* Kamehameha I. Veliki – kojem je Kaumualiʻi bio vazal
* Kamakahelei – baka Kinoiki Kekaulike
Kukuiaimakalani

**Kukuiaimakalani**, zvana i **Kukuimakalani** (*lani* = "nebo"), bila je havajska plemkinja, princeza otoka Oahua i kraljica Oahua, Kauaija i Molokaija.
## Biografija
Kukuiaimakalani je bila kći kralja Oahua i Kauaija, Kūaliʻija, i njegove žene, kraljice Kalanikahimakaialiʻi, koja je bila plemkinja *Pio*, kći kralja Mauija Kaulahee II.

Njezin je brat Kapiʻiohoʻokalani bio kralj Oahua, a udala se za drugog brata, kralja Peleʻioholanija, koji je pobjeđivao poglavice.

Rodila je kćer Kalanipoʻo-a-Peleʻioholani, koja se smatrala svetom plemkinjom visokog roda, a udala se za poglavicu Kaiakeu.

Kukuiaimakalani je bila teta kralja Kūmahane kojeg nisu voljeli, i (možda) princeze Kaʻapuwai.
Kahakuhaʻakoi Wahinepio

**Kahakuhaʻakoi Wahinepio** [Kahakuhaakoi Vahinepio] (umrla 1826.) bila je havajska kraljica, supruga kralja Kamehamehe I. Znana je i kao **Kamoonohu**. Imala je još muževa osim Kamehamehe.
## Biografija
Rođena je na otoku Mauiju. Jedan izvor navodi da je rođena oko 1796.

Roditelji su joj bili Kekuamanoha i njegova nećakinja Kamakahukilani. Bila je sestra Kalanimokua, Bokija i Manono II.

Odrastala je na dvoru kralja Kahekilija II. Bila je sestrična kraljice Keopuolani.

Udala se za kralja Kamehamehu, s kojim nije imala djece.

Nakon Kamehamehe se udala za Kalaimamahua. Njihov brak nije dugo trajao. Preudala se za Kahaanokua Kinaua. Njihova kćer je bila kraljica Kekauōnohi.

Zadnji joj je brak bio s Kaukunom Kahekilijem.
## Religija
Vahinepio je prije preobraćenja na kršćanstvo vjerovala u mnogo bogova i božica.

Nakon smrti kraljice Keopuolani, Vahinepio se, kao i mnogi drugi, vratila starim vjerovanjima.
## Vanjske veze
Kalākua Kaheiheimālie

**Kalakua Kaheiheimalie**, kasnije znana kao **Hoapili Wahine** (o. 1778. - 1842.) bila je kraljica Havaja kao supruga prvog kralja cijelog otočja, Kamehamehe I. Imala je još muževa.
## Biografija
Rođena je oko 1778. Njezini roditelji su bili Keeaumoku Pāpaiahiahi i Namahanai Kaleleokalani. Bila je sestra kraljice Kaʻahumanu, kraljice Lidije Namahane Piije, Kuakinija i Keeaumokua II. Njezin je otac bio kraljev savjetnik.

Kaheiheimalie se prvo udala za princa Kalaimamahua. Njihova je kći bila Kaahumanu III. Razvela se od njega oko 1795. te se udala za njegovog brata Kamehamehu.

Njezina djeca s Kamehamehom:
*Liholiho-i-Kaivi-o-Kamehameha 
*Kamehameha Kapauaiva 
*Kamāmalu
*Kīnaʻu

Treći se put udala za Hoapilija. Preobratila se na kršćanstvo, uzevši ime *[[Mirjam]]*.
## Vanjske veze
Kalama

**Kalama Hakaleleponi Kapakuhaili** (1817. – 20. rujna 1870.) bila je kraljica Havaja kao supruga kralja Kamehamehe III.
## Biografija
### Rani život
Kalama je rođena 1817. godine. Službeno je njezin rođendan bio 17. ožujka.

Njezini su roditelji bili Naihekukui i Iahuula, preko koje je bila nećakinja Karla Kanaine te sestrična kralja Lunalila.

Bila je to vrlo lijepa žena.
### Brak
Neki su plemići smatrali da bi kralj Kamehameha III. trebao oženiti svoju sestru, princezu Nahienaenu. Misionari su se tomu protivili.

Tako je mladi kralj oženio Kalamu 14. veljače 1837., na Valentinovo.
### Djeca
Kalama i Kamehameha su imali dva sina, ali su obojica umrla vrlo rano. Zvali su se Keaveaveulaokalani. Prvi je umro star 31 dan.

Ona i njezin muž usvojili su svojeg nećaka Aleksandra koji je postao Kamehameha IV. Usvojili su i Kaiminaauao.

### Daljnji život
Kalama je nadživjela svog muža i nećaka. Upoznala je princa Alfreda, sina kraljice Viktorije.

Umrla je u rujnu 1870. u Honoluluu.

## Vanjske veze
Kapohanaupuni

**Kapohanaupuni** (**Kapo-hana-au-puni**, **Kapohanaʻaupuni**) bila je havajska plemkinja te sestra gospe Kapohauole od Mauija.
## Život
Kapohanaupuni je rođena na drevnim Havajima te je njezina sestra bila Kapohauola, ali nije potpuno jasno tko su im bili roditelji. Prema jednom drevnom pojanju, Kapohanaupuni je bila gospa Hila, mjesta na havajskom Velikom otoku, što znači da je vjerojatno da su joj roditelji bili iz Hila. Ipak, druga tradicija kaže da je Kapohanaupuni bila kći velikog poglavice Kahokuohue od Molokaija te sestra-žena Kaulahee I. od Mauija. 

Djeca Kapohanaupuni bili su sinovi zvani Kakae i Kakaʻalaneo, koji su obojica bili poglavice Mauija. Kapohanaupunina sestra udala se za Kakaea te je njihov sin bio Kahekili I. Veliki, koji je tako bio i Kapohanaupunin unuk i nećak. Preko svog sina, Kapohanaupuni je bila pretkinja kasnijih vladara Mauija.

## Izvori i bilješke
Kapohauola

**Kapohauola** je bila starohavajska plemkinja te poglavarica otoka Mauija i Velikog otoka. Spomenuta je u drevnim legendama te je njezino drugo ime bilo **Kualua**. Samuel Kamakau ju je spomenuo u svojoj knjizi *Tales and Traditions of the People of Old*.
## Biografija
Kapohauola je bila sestra princeze Kapohanaupuni od Hila, što znači da su joj roditelji bili kralj Kahokuohua i njegova supruga Hiʻikawaiula. Prema jednoj teoriji, rođena je oko 1503. god. Kapohauola se udala za svog nećaka Kakaea, kralja Mauija. Njihov je sin bio slavni kralj Kahekili I., koji je poznat i kao „Kahekili Veliki”. On je znatno osiromašio svoj otok mnogim vojnim pohodima. Preko njega je Kapohauola bila baka lijepe princeze Keleanohoanaapiapi, koja je glavni lik jednog pojanja te Kawaokaohelea, koji je bio kralj Mauija.

Drugi muž Kapohauole bio je veliki poglavica ʻEhu, sin kralja Kuaiwe. Rodila mu je sina imenom ʻEhunuikaimalino, koji je bio poglavica Kone tijekom vladavine Kauholanuimahua. ʻEhunuikaimalino je oženio Keanu i Opaʻekalani te je imao sina Paulu.
## Izvori i bilješke
Kamakahelei

**Kamakahelei** (**Tamataherei**) (o. 18. st. - 1794.) bila je kraljica havajskog otoka Kauaija, koja je vladala po svom vlastitom pravu; ženski poglavica. Tijekom njezine je vladavine James Cook posjetio Havaje.

## Biografija

Kamakahelei je bila jedina kći velikog poglavice Kaumeheiwe i njegove žene Kaʻapuwai, koja je možda bila kći kralja Peleʻioholanija. Preko oca je Kamakahelei bila unuka plemića Lonoikahaupua i plemkinje Kamuokaumeheiwe.

Naslijedila je Peleʻioholanija na mjestu vladara Kauaija te je vladala kao *Aliʻi Aimoku*.

Prvo se udala za Kaneoneoa, koji je bio unuk Peleʻioholanija te je imao pravo na vlast. On i Kamakahelei imali su dvije kćeri - Lelemahoalani i Kapuaʻamohu. Lelemahoalani je bila ljubavnica Jamesa Cooka, kojeg je Kamakahelei smatrala bogom.

Kaneoneo je umro tijekom pobune na Oahuu te se Kamakahelei preudala za princa Kāʻeokūlanija, čiji je brat bio kralj Kahekili II.

Kāʻeokūlanija i Kamakahelei imali su sina Kaumualiʻija, koji je bio zadnji kralj Kauaija, vazal kralja Kamehamehe I.

Kamakahelei je bila baka princa Humehumea, princa Aarona Kealiʻiahonuija i princeze Kinoiki Kekaulike I. te prabaka kraljice Kapiolani.

## Vanjske veze
*Srednja škola kraljice Kamakahelei
*Kalakaua 
*Kalanikukuma, davni predak kraljice Kamakahelei
*Kūaliʻi, koji je možda bio predak Kamakahelei
Kānekapōlei

**Kānekapōlei** [Kanekapolei] bila je havajska kraljica.
## Biografija
Kānekapōlei je bila kći poglavice Kauakahiakue od Mauija i njegove žene Umiaemoku of Kaʻua. Bila je nazvana po bogu Kaneu.

Udala se za kralja Kalaniopuu-a-Kaiamamaa, koji je bio polustric Kamehamehe I. Velikog, koji je ujedinio sve otoke i postao moćan vladar.

Bila je majka poglavice Keoue Kuahuule kojeg je Kamehameha žrtvovao.

Poslije je postala Kamehamehina ljubavnica. Nikad se nisu vjenčali. Imala je sina zvanog Pauli Kaʻōleiokū, koji je možda bio sin Kamehamehe, a možda i njezina zakonitog supruga.

Bila je baka kraljice Kalani Pauahi i princeze Laure Kanaholo Konije.

Bila je i supruga Lule.
## Obiteljsko stablo
Keakamahana

**Keakamāhana** (o. 1615. - 1665.) bila je vladarica Havaja. Vladala je od 1635. do svoje smrti.

Njezin je otac bio kralj Keakealanikane, 18. vladar otoka. Naslijedila ga je i udala se za poglavicu zvanog Iwikauikaua. 

Keakamāhana je rođena na Havajima, ali je odgojena na Kauaiju jer je smatrana svetom ličnošću.

Počela je vladati 1635., naslijedivši oca. Njena palača je bila na plaži Hōlualoa.

Naslijedila ju je kći Keakealaniwahine.

Bila je baka kralja Keaweʻīkekahialiʻiokamokua i kraljice Kalanikauleleiaiwi, pretkinja kralja Kamehamehe I. Velikog.

## Izvori
Keakealaniwahine

**Keakealaniwahine** (o. 1640. – o. 1695.) bila je kraljica otoka Havaji, 20. vladar tog otoka.

Njezini su roditelji bili kraljica vladarica Keakamahana i njezin muž, poglavica Iwikauikaua od Oahua. Bila je unuka kralja Keakealanikaneta.

Postala je vladarica 1665. Njezina je vladavina bila puna nevolja.

Prvi joj je muž bio poglavica Kanaloaikaiwilewa, njen bratić, a drugi njezin polubrat Kāneikaiwilani. Moguće je da je imala i trećeg muža.

Bila je majka kralja Keaweikekahialiiokamokua i kraljice Kalanikauleleiaiwi, pretkinja kralja Kamehamehe I. Velikog.
## Izvori
Kekāuluohi

**Mirjam Auhea Kalani Kui Kavakiu o Kekauluohi Kealiiuhivaihanau o Kalani Makahonua Ahilapalapa Kai Vikapu o Kaleilei a Kalakua** (27. srpnja 1794. - 7. lipnja 1845.) bila je kraljica Havaja kao supruga kralja Kamehamehe I. (koji joj je bio polustric) i njegova sina, Kamehamehe II. Skraćeno ju se naziva **Kekauluohi** ili **Kaahumanu III.**
## Biografija
Bila je kćer Kalaimamahua i Kalakue Kaheiheimalie, koja je bila Kamehamehina supruga. Tako je bila pokćerka Kamehamehe I. Bila je polusestra kraljice Kamāmalu.

Udala se za Kamehamehu I., a poslije i za njegovog sina, svojeg bratića. S njima nije imala djece.

Na kraju se udala za Charlesa Kanaʻinu.

Bila je sestrična i Kamehamehe III. te majka kralja Lunalila.
## Vanjske veze
Kekauōnohi

**Kekauonohi** (havajski *Kekauʻōnohi*) (1805. – 1851.), znana i kao **Ana Keahikuni-i-Kekauonohi** (havajsko-engleski *Anna Keahikuni-i-Kekauʻōnohi*) ili **Mirjam Kekauonohi** (*Miriam Kekauʻōnohi*), bila je kraljica Havaja.
## Biografija
### Rođenje i obitelj
Kekauonohi je rođena oko 1805. godine u Lahaini na otoku Mauiju.

Njezin je otac bio princ Kahoanoku Kinau, a majka kraljica Kahakuhaʻakoi Wahinepio, sestra Bokija i Vilima Pitta Kalanimokua.

Kahoanoku Kinau bio je sin kralja Kamehamehe I. Velikog i kraljice Peleuli, čiji je otac bio Kamanawa I., Kamehamehin očuh.

Njezin je očuh bio Kaukuna Kahekili.
### Brakovi
Kekauonohi se udala za svojeg strica, kralja Kamehamehu II. On je imao još supruga, a jedna od njih bila je Kalanipauahi.

Bila je prisutna na slavnom objedu. 

Nakon Kamehamehine smrti, udala se za svojeg polubrata, Kahalaiju Luanuua.

Bila je protestant te se nakon smrti kraljice Kaahumanu udala za princa Arona Kealiiahonuija. Nisu imali djece. Nakon njegove smrti udala se za Levija Haaleleu, rođaka kraljice Kalame (supruga Kamehamehe III.). Rodila je sina, Vilima Pitta Kinaua. 

Naslijedila je zemlju svog ujaka Vilima i umrla u Honoluluu.

Njezine usvojene kćeri bile su Abigajla Maheha i Ana Kaiulani.
## Izvori
Maelo

**Maelo** je bila havajska plemkinja i kraljica Kone na otoku Oahuu.
## Biografija
Maelo je rođena u 13. ili 14. stoljeću. Njezin je otac bio visoki poglavica Kuolono, a majka joj se zvala Kaneakaleleoi. 

Preko oca je bila potomak legendarnog poglavice Mawekea, a njezini bratići Lakona i Kaulaulaokalani također su vladali Oahuom.

Udala se za Lauli-a-Lau, sina Laamaikahikija, te je imala sina Laulihewu, preko kojeg je bila predak kralja Maʻilikukahija.
## Obiteljsko stablo
Namahana Piia

**Lidija Namahana Piia** (o. 1787. - 1829.) bila je kraljica Havaja kao jedna od supruga kralja Kamehamehe I.

Njezini su roditelji bili Keeaumoku Papaiahiahi i Namahanai Kaleleokalani, a braća i sestre Kaahumanu, Kalakua Kaheiheimalie, Keeaumoku II. i Kuakini.

Drugi joj je muž bio Gideon Peleioholani Laanui.
## Vanjske veze
Nuakea

::*Za božicu, pogledajte "[[Nuakea (božica)]]".*

**Nuakea** (havajski jezik: *Nuʻakea*) bila je havajska princeza i kraljica havajskog otoka Molokaija. Rođena je na Oahuu, a nazvana je po havajskoj božici mlijeka.

Njezin je otac bio princ Keaunui, poglavica ʻEwe. Njezina je majka bila plemkinja Wehelani, a brat joj je bio kralj Laakona. Njezin drugi brat bio je čarobnjak zvan Moʻi, čije ime znači "kralj" na havajskom.

Preko svoga oca je bila unuka poglavice Mawekea, koji se smatrao svetim plemićem "plave krvi".

Prema legendi, Nuʻakea je bila vještica.

Udala se za Keoloewaakamauauu, kralja Molokaija. Njihova je kći bila kraljica Kapauanuakea, nasljednica svog oca.
## Obiteljsko stablo
:Legenda:
**High Chief* = "visoki/veliki poglavica"
**Chiefess* = "poglavarica"
**Queen* = "kraljica"

## Povezano
* Hualani – potomak Nuakeje

## Reference
Keōpūolani

**Keopuolani** (puno ime: **Kalanikauikaʻalaneo Kai Keōpūolani-Ahu-i-Kekai-Makuahine-a-Kama-Kalani-Kau-i-Kealaneo**; "skupljanje nebeskih oblaka") (o. 1778. - 1823.) bila je havajska kraljica, supruga kralja Kamehamehe I., a bila je smatrana svetom. Bila je majka dvojice kraljeva.
## Biografija
### Podrijetlo
Keopuolani je bila kćer Kiwalaa i Kekuʻiapoiwe Lilihe. U svom je ranom djetinjstvu zvana Kalanikauikaalaneo. Bila je vrlo važna jer se smatralo da je sveta. Mnogi njezini preci bili su si braća i sestre.
### Prvi brak, status i djeca
1795. Keopuolani se udala za Kamehamehu. To je značilo da on sad ima božansko pravo na vlast, jer mu je žena sveta. Kad bi ona prolazila, ljudi su se morali pred njom prostirati. Ako bi običan čovjek dodirnuo njezinu sjenu, moralo ga se ubiti. Ona je bila ljubazna i dobrostiva te je spriječavala da se ljudi ubijaju. Neki su tražili njezinu zaštitu.

Ne zna se koliko je točno kraljica imala djece, jer su djeca umirala zbog novih bolesti i zbog genetskih nasljednih mana. Bila je majka kralja Kamehamehe II. i Kamehamehe III. te princeze Nahienaene. Ova su se djeca također smatrala svetima.
### Drugi brak
Nakon kraljeve smrti, Keopuolani se preudala za Hoapilija. On nije imao djecu s njom.
### Preobraćenje, smrt i pokop
Keopuolani je prihvatila kršćanstvo. Jela je hranu koja se prije smatrala zabranjenom. Razboljela se, ali je ustrajala u vjeri. Zatražila je da se zli postupci njezinih predaka zaborave. Sjećala se svog djeda, oca i muža, te je žalila što su vjerovali u krive bogove te nisu čuli za Isusa.

Kraljica je htjela krštenje, pa je krštena kao Harriet. Umrla je te je pokopana na otoku Mokuʻula. Njezino je tijelo poslije preneseno na kršćansko groblje.
## Vanjske veze
Lonomaʻaikanaka

**Lonomaʻaikanaka** je bila havajska kraljica, nazvana po bogu Lonu.

Njezini su roditelji bili plemić Ahu-a-ʻI od Hila i njegova žena Piilaniwahine. Imala je sestru, Kapaihi-a-Ahu.

Udala se za kralja Keaweikekahialiʻiokamokua i rodila mu sina Kalaninuiamamaa.

Bila je baka princeze Alapaiwahine i kralja Kalaniʻōpuʻua te prabaka Kapiʻolani.

## Izvori
Yang Shangkun

Yang Shangkun, (5. srpnja 1907. – 14. rujna 1998), četvrti je po redu kineski predsjednik i jedan od  istaknutih kineskih vođa za vrijeme 80-ih godina. Na poziciju predsjednika došao je 1988. godine, zamijenivši Lia Xianniana. Predsjednikom je bio do 1993. godine. Nasijedio ga je Jiang Zemin. Umro je 14. rujna 1998. godine.
Jiang Zemin

**Jiang Zemin** (17. kolovoz 1926 - 30. studeni 2022), peti kineski predsjednik i bivši predsjednik Komunističke stranke Kine. Bio je neprikosnoveni vođa Kine u razdoblju od 1989. do 2002. godine, kada ga je naslijedio Hu Jintao. U vrh partije i države došao je 1989. godine nakon pokolja na Tiananmenu, kao zamjena za dotadašnjeg glavnog tajnika KS Kine, Zhaa Ziyanga koji je smijenjen zbog naklonosti studentima koji su danima prosvjedovali na glavnom kineskom trgu. Držao je značajan utjecaj u cijeloj državi i nakon 2004. godine, kada se umirovio.
Peleuli

**Peleuli** (**Peleuli-i-Kekela-o-kalani**) bila je kraljica Havaja kao supruga kralja Kamehamehe I. Velikog.
## Biografija
Peleuli je bila kći poglavice Kamanawe I., koji je bio brat blizanac poglavice Kameeiamokua; oni su bili kraljevski blizanci. Njezina je majka bila Kekelaokalani, kći kraljice Kekuiapoive I. Tako je Peleuli imala mnogo kraljevskih predaka i rođaka.

Bila je nazvana po havajskoj božici Pele, gospodarici vatre i vulkana.

Udala se za kralja Kamehamehu, koji je zapamćen kao veliki vladar u povijesti Havaja. Bila mu je druga žena. On je prije nje bio oženjen za Kalolu.

Peleuli i Kamehameha imali su sljedeću djecu:
*kćer Mahehu Kapulikoliko, o kojoj se ništa drugo ne zna
*sina Kahōanokūa Kīnaua, koji je bio otac kraljice Kekauōnohi
*sina Kaikookalanija
*kćer Kilivehi

Poslije se udala za Kawelookalanija. Prema jednom izvoru, njihov je sin bio poglavica Kaukuna Kahekili.

Usvojila je svoju pokćerku Kīnaʻu.
Sierra Nevada

**Sierra Nevada** što na španjolskom znači *[[snijeg|Snježne]] [[planinski masiv|planine]]* može se odnositi na;

* Sierra Nevada (Španjolska) - planinski masiv na jugoistoku Španjolske
* Sierra Nevada (SAD)  - planinski masiv na zapadu Sjedinjenih Američkih Država
* Sierra Nevada de Mérida - planinski masiv na sjeveru Venecuele
Regije Japana

**Regije Japana** nisu službene upravne jedinice, ali se tradicionalno koristi kao regionalna podjela Japana u brojnim kontekstima. Na primjer, karte i zemljopisni udžbenici dijele Japan u osam regija, vremenska izvješća obično daju vrijeme od regije do regije,  a mnoge tvrtke i institucije koristiti svoje mjesto sjedišta, kao dio imena (Kinki Nippon željeznice, Chūgoku banka, Tōhoku University, itd.).

Od sjevera do juga, tradicionalne regije su:
*Hokkaido (otok Hokkaido i obližnje otoke, broj stanovnika: 5.507.456, najveći grad: Sapporo)
*Tōhoku regija (sjeverni Honshu, broj stanovnika: 9.335.088, najveći grad: Sendai)
*Kantō regija (istočni Honshu, broj stanovnika: 42.607.376, najveći grad: Tokyo)
**Nanpō otoci: dio Tokyo Metropolisa
*Chūbu regija (središnji Honshu, uključujući Fuji, stanovnika: 21.714.995., Najveći grad: Nagoya), ponekad podijeljen na:
**Hokuriku regija (sjeverozapadna Chūbu, najveći grad: Kanazawa)
**Kōshin'etsu regija (sjeveroistočna Chūbu, najveći grad: Niigata)
**Tōkai regija (južna Chūbu, najveći grad: Nagoya)
*Kansai ili Kinki regija (zapadno-centralni Honshu, broj stanovnika: 22.755.030, najveći grad: Osaka)
*Chūgoku regija (zapadni Honshu, broj stanovnika: 7.561.899, najveći grad: Hiroshima)
*Shikoku (otok, broj stanovnika: 3.977.205, najveći grad: Matsuyama)
*Kyushu (otok, broj stanovnika: 14.596.977, najveći grad: Fukuoka) koja uključuje:
**Ryukyu otoci (Nansei-shotō)
***Satsunan otoci: dio prefekture Kagoshima
***Ryukyu-shotō i Daito otoci: Okinawa

Svaka regija sadrži nekoliko prefekturi, osim Hokkaido regije, koja pokriva samo otok Hokkaido.
Tōhoku

**Tōhoku regija** (japanski:東北地方 Tōhoku-chihō) je regija na Honshu, najvećem otoku Japana.

## Historija
Područje je u povijesti bio poznat kao Michinoku regija ili pokrajina.  Prvi izraz zabilježen je u *Hitachi-no-kuni Fudoki* (常 陆 国 风土 记?) (654). Postoje neke razlike u modernoj uporabi pojma "Michinoku". U 1960-im počela se razvijati prerada željeza, čelika, cementa, kemikalija, papira i industrije prerade nafte.

Katastrofalni potres i cunami 11. ožujka 2011 nanijeli su značajna oštećenja duž istočne obale ovog kraja.

## Geografija
Tōhoku regija obuhvaća sjeverni dio Honshua, kao i većina Japana je brežuljkast ili brdovit kraj, sa pruženjm planina u smjeru  sjever-jug. U unutrašnjosti regije ima mnogo nizina gdje je koncentrana većina stanovništva. Nešto gušće naseljena je i obala.
Tōhoku se tradicionalno smatra žitnicom Japana. Klima je međutim,oštrija nego u drugim dijelovima Honshua i dopušta samo jedan usjev tijekom godine.

## Prefekture
Kantō regija podijeljena je na šest prefektura:

#  Akita
#  Aomori
#  Fukushima
#  Iwate
#  Miyagi
#  Yamagata

## Reference
Jan od Češke

**Jan Luksemburški** (Luxembourg, 10. august 1296. - Crécy, 26. august 1346.) kog su Luksemburžani zvali; *Jang de Blannen* (Jan Slijepi) ili *Jean/Johann vu Lëtzebuerg*, Česi; *Jan Lucemburský* ili *Jan Český*, a ostali kojekako, bio je Luksemburški grof i češki kralj od 1310. do svoje smrti.

Za života je bio slavljen kao heroj, jer je ratovo diljem Evrope od Toulousa do Pruske.

## Biografija

Rođen je kao sin budućeg cara Svetog Rimskog Carstva - Heinricha VII iz Luksemburške dinastije, pa je i on od 1310. ponio titulu Luksemburškog grofa. 
Otprilike u isto vrijeme postao je i češki kralj, pa je 7. februara 1311. svečano okrunjen u Pragu. Kad mu je otac umro 1313. - Jan je bio premlad da bi ga naslijedio kao car, pa je podržao izbor bavarskog vojvode Ludwiga, koji je 1314. izabran kao - Ludwig IV.

Jan je i kasnije podržavao Ludwiga IV. kad se sukobio sa Habsburgovcima i Friedrichom Lijepim 1322, ali se kasnije udaljio od njega, naročito kad se ovaj udružio sa Engleskom protiv Francuske za Stogodišnjeg rata. Janu su 
Francuzi bili daleko bliži i simpatičniji, pa je i vlastitog sina Karla poslao na školovanje u Pariz, a nekoliko puta je i ratovao kao francuski saveznik.

Jan je za svoje vladavine neprekidno ratovao, isprva protiv Litvanaca i Rusa, zatim protiv Ugarske, Engleske i Austrije, te po Sjevernoj Italiji i Tirolu. Teritorijalno je povećao Češku prema sjeveru, djelovima Gornje Lužice (1320.-29.) i Šlezije (1327.-30.), a istovremeno je postao vladar dobrog dijela Lombardije.

I pored tog ga podanici nisu voljeli, jer je svoje enormne troškove, pokrivao visokim 
porezima, uz to je stalno bio na putu, tako da su umjesto njega vladali protežirani plemići koji su se osilili.

Janovi neprestani sukobi sa carem, doveli su ga do savezništva sa papama, pa je 1346. u dogovoru sa papom Klementom VI., osigurao je formalnu abdikaciju Ludwiga IV i izbor vlastitog sina za vladara Svetog Rimskog Carstva, koji je to i postao u julu 1346. pod vladarskim imenom - Karl IV.

Jan je poginuo u Bitci kod Crécyja kad je otišao pomoći francuskom kralju Philippu VI u ratu protiv Engleza.

## Reference

## Vanjske veze

* ''John king of Bohemia''
Ululani Velika

**Ululani** (havajski *ʻUlulani*), zvana i *ʻUlulani Nui* ("Ululani Velika"), bila je havajska plemkinja, kraljica Hila.
## Biografija
Ululani je bila kći poglavice Mokulanija, kojeg je naslijedila. Pretpostavlja se da joj je majka bila plemkinja Papaikaniau.

Prema Kamakauu, Niau (kći Kuimeheue) bila je majka kraljice Ululani. To se ne slaže s tvrdnjom Peleioholanija da je Ululanina majka bila Papaikaniau.

Njeno ime se može prevesti kao "nebeski rast".

Bila je supruga Keawemauhilija i Keaweaheulua Kaluaapane te majka Keaweokahikione, Elelulea Laakeaelelulua, Naihea i Keohohiwe te baka Aikanake.
## Obiteljsko stablo
Kantō

**Kantō** (japanski: 関東地方 Kantō-chihō) je regija na Honshu, najvećem otoku Japana  područje obuhvaća šire područje Tokija. Regija obuhvaća i sedam okruga: Gunma, Tochigi, Ibaraki, Saitama, Tokyo, Chiba i Kanagawa. U okviru svojih granica, nešto više od 40 posto površine je ravnica Kantō. Ostatak se sastoji od brda i planina koje tvore zemljišne granice.

## Historija
U regiji Kantōu nalazi se sjedište japanske vlade, najveća skupina sveučilišta i kulturnih institucija, najveći broj stanovnika i velika industrijska zona. Iako je većina od ravnice Kantō koristi za stambena, komercijalna ili industrijska područja, još uvijek se obrađuje. Riža je glavna kultura, iako je zona oko Tokija i Yokohame uređena vrtovima čiji proizvode se plasiraju na gradsko tržište.
Prijelomni trenutak u japanskog modernoj povijesti dogodio se u kasno Taisho razdoblje: Veliki potres u Kantōu 1923. godine koji je odnio više od 100.000 života i opustošeno područje Tokija i Yokohame, dogodio se u trenutku kada je Japan još uvijek izlazio iz ekonomske recesije zbog reakcije na pretenciozan     tijekom Prvog svjetskog rata.
Većina američkih vojnih baza na otoku Honshu nalaze se na ravnicama Kantōa. 
Kantō ime doslovno znači "istočno od ograde." Ime Kantō danas se općenito smatra da znači regije istok (东) u točci Hakone (关 所).

## Prefekture
Kantō regija podijeljena je na sedam prefektura:

#  Chiba
#  Gunma
#  Ibaraki
#  Kanagawa
#  Saitama
#  Tochigi
#  Tokio

## Stanovništvo
Prema službenom popisu stanovništva iz 2010. godine regija ima 42.607.376 stanovnika, što je oko jedna trećina ukupnog broja stanovnika Japana.

## Izvor
Kōshin'etsu

**Regija Kōshin'etsu** (japanski:甲信越) je regija na Honshuu, najvećem otoku Japana. Kōshin'etsu je podregija regije Chūbua, a sastoji se od Tokija i okolice te središnjeg i istočnog Honshua, područja koje obuhvaća prefekture Yamanashi, Nagano i Niigatu. 

Ime Kōshin'etsu je formirano od imena starih provincija Kai (danas Yamanashi), Shinano (danas Nagano) i Echigo (danas Niigata). Ova regija je okružena Japanskim morem na sjeverozapadnu, regijom Hokuriku na zapadu, Tōkaijem na jugozapadu, Kantōom na jugoistoku i Tōhokuom na sjeveroistoku. 

## Izvor
Shin'etsu

**Regija Shin'etsu** (japanski:信越地方 Shin'etsu) je podregija regije Chūbua u Japanu.   

Područje regije obuhvaća stare provincije Shinano i Echigo. Iako je ime kombinacija tih dviju pokrajina, regija također sadrži otok Sado iz pokrajnine Sadoa. Nalazi se u suvremenim prefekturama Naganu i Niigati. Podregija se prostire na 4,524.997 km² u njoj živi 4,524.997 stanovnika, dok je prosječna gustoća stanovništva 177 st./km².

## Izvor
Tōkai (regija)

**Regija Tōkai** (japanski:東海地方 Tōkai-chihō) je podregija na Honshu, najvećem otoku Japana.

Tōkai je podregija regije Chubu. Proteže se duž Tihog oceana, ime joj znači "Istočno more" i dolazi od Tōkaidō, jednog od pet Edo pravaca. Pošto je Tōkai podregija i nije službeno određena, ima nekih neslaganja o tome gdje točno regija počinje i završava, međutim prema japanskim zemljovidima može se sa sigurnošću zaključiti da obuhvaća prefekture Shizuoku, Aichi, Gifu i Mie.

Regija je jedno od najvažnijih industrijskih područja u Japanu. Obala je gusto naseljena gradovima s gospodarstvom i tvornicama
Regija Tōkai doživjela je nekoliko velikih potresa u prošlosti, uključujući i dva velika potresa 1944. i 1945. 

Podregija se prostire na 29.316,53 km² u njoj živi 15.138.397 stanovnika, dok je prosječna gustoća stanovništva 516 st./km².

## Izvor
Chūbu

**Chūbu ** (japanski:中部地方 Chūbu-chihō) je regija (jap. 地方, chihō) na najvećem japanskom otoku Honshuu.

## Upravna podjela
Chūbu se dijeli na četiri manje regije: Hokuriku koja zauzima obalni dio Japanskog mora, Kōshin'etsu koja zauzima obalni dio Japanskog mora i unutrašnjost otoka, Shin'etsu koja zauzima otok Sado, Tōkai koja zauzima unutrašnjost otoka te obalu Tihog oceana.

## Geografija
Pokrajina je smještena između pokrajina Kantō i Kansai i uključuje glavni grad Nagoyu, kao i obale Tihog oceana i Japanskog mora te velika planinska naselja i planinu Fuji.

## Prefekture
Chūbu se dijeli na deset prefektura:

#Aichi, 
#Fukui, 
#Gifu, 
#Ishikawa, 
#Nagano, 
#Niigata, 
#Shizuoka, 
#Toyama, 
#Yamanashi, 
#Mie.

## Izvor
Nanpō (otoci)

**Otoci Nanpō** (japanski: 南方 诸岛 nanpō shotō?) je zajednički naziv za skupinu otoka koji se nalaze na jugu japanskog otočja. Protežu se od poluotoka Izua zapadno od Tokijskog zaljeva prema jugu  oko  1200&nbsp;km i unutar 500&nbsp;km od Marijanskih otoka. Otocima se upravlja iz Tokija, a podregija su regije Kantōa.

Hidrografski i oceanografski Odjel Japanske obalne straže definira Nanpō otoke kako slijedi:
* **Nanpō Shotō** (otok Nanpō)
** **Izu Shotō** (otok Izu)
** **Ogasawara Shotō** (otok Ogasawara u širem smislu)
*** **Ogasawara Guntō** (otoci Ogasawara)
**** **Mukojima Rettō**
**** **Chichijima Rettō**
**** **Hahajima Rettō**
*** **Kazan Rettō** (Vulkanski otoci) uključujući Nishinoshimu
*** **[[Okinotorishima]]**
*** **[[Minamitorishima]]**

## Reference
Japanski arhipelag

**Japansko otočje** (, *Nihon rettō*) koji čini državu Japan, proteže se otprilike od sjeveroistoka na jugozapad duž sjeveroistočne obale euroazijskog kopna i sjeverozapadnih obala Tihog oceana. 

Izraz *Domovinski otoci* korišten je na kraju Drugog svjetskog rata a definira područje Japana na kojem njezin suverenitet i ustavna vladavina cara bi bila ograničena. Naziv se također često koristi danas zbog razlikovanja otočja države Japana i japanskih kolonija u prvoj polovici 20. stoljeća.

## Dijelovi otočja
Otočje se sastoji od 6852 otoka ("otok" definira se kao zemlje sa više od 100 m opsega), od kojih je 430 naseljenih . Četiri glavna otoka u redoslijedu od sjevera prema jugu su:

#Hokkaido
#Honshu
#Shikoku
#Kyushu

## Izvor
Hokuriku

**Regija Hokuriku** (japanski:北陸地方 Hokuriku chihō) je podregija regije Chūbua u Japanu. 

Regija se proteže uz Japansko more, obuhvaća četiri prefekture: Ishikawu, Fukui, Niigatu i Toyamu,  iako se ponekad Niigata uključuje i u sljedeća područja:
*Shin'etsu (信 越?): uključuje prefekture Niigatu i Nagano
*Kōshin'etsu (甲 信 越?): uključuje prefekture Niigatu, Nagano i Yamanashi
*Hokushin'etsu (北 信 越?): uključuje regije Hokuriku i Shin'etsu

## Gradovi
Glavni gradovi u Hokurikuu su:
*Niigata (određeni grad)
*Kanazawa, Toyama (temeljni grad)
*Fukui, Jōetsu, Nagaoka (posebni grad)
*Od navedenih gradova Niigata je najveći s populacijom od preko 800.000 stanovnika.

## Izvor
Okinotorishima

**Okinotorishima** (*沖ノ鳥島*) je atol koji se nalazi u Filipinskom moru. Dio je Japana.
Izvorno ime bilo mu je *Parece Vela* što na španjolskom znači *izgleda kao jedro* (aludirajući na oblik otoka). Smješten je 1840 km južno od Tokya. Na japanskom ime znači *udaljeni ptičji otoci*. Imaju nadimak *najjužniji japanski otoci*. Prvi put je opažen (od europskih istraživača) 1543. Ugledao ju je španjolski moreplovac Bernardo de la Torre, dok joj je prvi ime dao Miguel López de Legazpi. Englezi mu daju ime *Douglas Reef* (Douglasov greben). 1931 brod iz japanske mornarice zvan *Manshu* istraživa ovo područje i nakon što je ustvrđeno da otočić ne pripada nikome proglašava ga teritorijem Japana. Nakon japanskog poraza u Drugom svjetskom ratu vlast nad otočjem preuzimaju Amerikanci. Otočje ponovno dolazi pod japansku upravu 1968.. Kako bi sprječila uništavanje otočića japanska Vlada gradi lukobran od čelika i betona.

Atol se sastoji od tri manja otočića (prije ih je bilo pet):
* Higashikojima (东 小岛), "Istočni otočić"
* Kitakojima (北小島), "Sjeverni ottočić"
* Minamikojima (南小島), "Južni otočić"

## Galerija

Datoteka:Okinotorishima-NASA.png|Satelitska snimka


## Vanjske veze

* Page with overhead photograph of the entire atoll
* report about appearance in 1947 (under the name Parece Vela/Douglas Reef)
* Keihin Website with pictures of original rocks in 1987
* close-up photo of Higashikojima (東小島, "Eastern Islet") 
* Brief article with close-up photo of the center of Higashikojima, May 2005 
* page with photograph of platform 
* Italian page with history in English and oblique aerial photograph of Okinotori from southwest 
* detailed satellite images 
* Japanese map 
* Tokyo governor stirs reef dispute
* Political background
Chūgoku

**Chūgoku regija** (japanski:中国地方 Chūgoku-chihō) (poznata  i kao: **San'in-San'yō regija**: (山陰山陽地方 San'in san'yō-chihō) je regija na Honshuu, najvećem japanskom otoku. Nalazi se u zapadnom dijelu otoka i obuhvaća pet prefektura: Hiroshima, Okayama, Shimane, Tottori i Yamaguchi.  Chūgoku regija se odlikuje nepravilnim brežuljcima te ograničenim nizinskim područjima, a podijeljena je na dva različita planinska predjela.
Grad Hirošimu, "glavni grad" u Chūgoku regiji, obnovljena je nakon što je uništen bombardiranjem atomskom bombom 1945. godine, a sada je industrijska metropola više od milijun ljudi. Susjedne regije su
Kyushu, Shikoku i Kansai. 
Regija se prostire na 31.920.48&nbsp;km² u njoj živi oko 7,8 milijuna ljudi.

## Povezano
* San'in
* San'yō

## Vanjske veze
* Informacije o Chugoku regiji

## Izvor
Marijanski otoci

**Marijanska ostrva** (eng. *Mariana Islands* ili samo *Marianas*) ili **Ladronska ostrva** (eng. *Ladrone Islands*), su grupa ostrva u zapadnom delu Tihog okeana. Nalaze se u Mikroneziji, 2400&nbsp;km istočno od Filipina. Ukupno ima 15 većih ostrva, a najveća su: Guam, Saipan, Tinian i Rota. Dužina celog niza je oko 800&nbsp;km, a površina iznosi 1200&nbsp;km2. Stanovnika ima oko 125 000 (mešavine starosedelaca Čamora, Filipianaca i Mikronežana).

Severna ostrva su vulkanskog porekla, a ostala su koralski atali visoki do 965m. Klima je tropska i srednja temperatura se kreće 24-28 stepeni. Godišnja količina padavina u proseku iznosi 2000–4000&nbsp;mm/m2. Na ovim ostrvima ima dosta savana i prašuma. Glavni poljoprivredni proizvodi su: šećerna trska, kafa, kokosov orah (kopra), agrumi, banane, kukuruz i povrće. Razvijeni su turizam, stočarstvo i ribolov. Do početka 20. veka bili su poznati pod nadimkom Ladrone Islands, od španskog Islas de los Ladrones - što znači „Lopovska ostrva“.

## Vanjske veze
San'in

**Regija San'in** (japanski: 山陰地方 San'in Chihō) je podregija Chūgoku regije na jugozapadu Honshua, najvećeg japanskog otoka. Sastoji se od sjevernog dijela Chūgoku regije, s pogledom na Japansko more. Ime San'in znači "sjeverna, sjenovita (yin) strana planine" i u suprotnosti je s San'yō  "južna, sunčana (yang) strana planine" regijom na jugu.

Općenito se smatra da regija uključuje prefekture Shimane i Tottori te sjevernu stranu prefekture Yamaguchija.
San'in je slabije razvijeni dio Japana, s većinom stanovništva u ruralnom području, Tottori i Shimane su najslabije naseljene prefekture u Japanu.

## Povezano
* Chūgoku
* San'yō

## Vanjske veze
* Japan Guide.com

## Izvor
Sjeverni Kyūshū

**Regija Sjeverni Kyūshū** (jap.:北部 九州) je podregija na otoku Kyūshūu.

Ova regija obuhvaća prefekture: Fukuoku, Sagu, Nagasaki, Kumamoto i Ōitu.

Sjeverni dio Kyushua bio je prvi, kojeg su kolonizirali Kinezi i Korejanci.

Prije 1963., regija se zvala Kitakyūshū. Kada je nastao istoimeni grad Kitakūshū, promijenila je ime, da ne bude zabune. To je najviše urbanizirani i industrijalizirani dio regije Kyūshūa. Iako prefektura Yamaguchi nije dio regije Sjevernog Kyūshūa, ponekad ju se smatra njenim dijelom

Regija je dio pojasa Taiheiyōa japanskog megalopolisa.

## Reference
Ćiril Iveković

**Ćiril Metod Iveković** je arhitekta, rođen u Klanjecu 1864. godine, Hrvatska. Završio je Višu obrtnu školu u Beču. U periodu od 1885. do 1889. studirao je arhitekturu u Beču. Uradio je dvorišno pročelje carskog dvora i dvorskog Historijskoumjetničkog muzeja. 

## Ostvarenja u Bosni i Hercegovini
U službi Zemaljske vlade u Sarajevu je od 1890-1896. godine. U tom periodu uradio je nekoliko značajnih projekata.
* Carinarnica u Sarajevu, koja je srušena između dva svjetska rata.
* Vijećnice u Brčkom,  projektovana je 1892. godine u pseudomaurskom stilu. Proglašena je za nacionalni spomenik BiH. Cijela kompozicija objekta komponirana je po principu stroge simetrije sa središnjim, jače izbačenim rizalitom i dva manja ugaona rizalita.
* Park na Ilidži uz banjski i hotelski kompleks, prvi je park u Bosni i Hercegovini urađen po projektnom rješenju. Bio je uraćen u neobaroknom stilu, sa pažljivo oblikovanim cvjetnim rondelima, drvenim paviljonom kao kafanom na vještačkom brijegu,  vještačkim jezercetom, kanalima i  drvenim mostićima.. 
* Gradska vijećnica Sarajevo završena je 1896. godine po projektu koji je započeo Alexander Wittek, a završio Ćirković. 
* Obnova Ali-pašine džamije 1894. godine.
* Medresa u Travniku iz 1895. godine.

## Djelovanje u Hrvatskoj
Nakon Bosne i Hercegovine seli se u Dalmaciju, gdje je radio na: 
* stolnoj crkvi u Kotoru
* restauraciji crkve svetog Krševana i krstionice katedrale u Zadru
* restauraciji kapelice svete Stošije u stolnoj crkvi u Zadru
*crkva Gospe Loretske u Zadru (Arbanasi)
* arheološkim iskopavanjima u Asseriji, Duklji kraj Podgorice, Burnumu, Bribiru i Čitluku
Pored arhitekture, bavio se i arheologijom, stručnim radovima iz istorije i literaturom. Objavio je dramu Fignis regni, i romane Povijest jednog individua i Mučenica.
Od 1920. godine živio je  u Zagreb gdje je i umro 1932. godine. Radio je  kao profesor na Višoj tehničkoj školi. Izabran je za člana Jugoslavenske akademije 1922. godine.

## Reference

## Literatura
* Ibrahim Krzović - Arhitektura secesije u Bosni i Hercegovini, Kulturno naslijeđe, Sarajevo
Unutarnje more

**Unutarnje more** je more na zapadu Tihog oceana koje razdvaja otoke Honshū, Shikoku i Kyushu, tri glavna otoka Japana.
Unutarnje more služi kao međunarodni vodeni put koji povezuje Tihi ocean sa Japanski morem.
Otprilike 3.000 otoko smješteno je u Unutarnjem moru.

Naruto tjesnac povezuje istočni dio mora sa kanalom Kii koji vodi u Tihi ocean. Zapadni dio mora povezan je sa Japanskim morem kroz Kanmon tjesnac i sa Tihim oceanom kroz Bungo kanal.
San'yō

**Regija San'yō** (japanski: 山陽 地方 San'yō-chihō) je podregija Chūgoku regije na jugozapadu Honshua, najvećeg japanskog otoka. Sastoji se od južnog dijela Chūgoku regije sa pogledom na Unutarnje more. Ime San'yō znači "južna, sunčana (yang) strana planine" i u suprotnosti je s San'in  "sjeverna, sjenovita (yin) strana planine" regijom na sjeveru. Općenito se smatra da regija uključuje prefekture Okayamu, Hiroshimu i Yamaguchi. Ponekad se smatra da uključuje provinciju Harima u prefekturi Hyogo. Zbog svoje blizine i bržeg pristupa Osaki, Kyotu i Tokiju, regija San'yō se oduvijek smatralo bolje razvijenim dijelom regije Chugoku.

## Povezano
* Chūgoku
* San'in

## Vanjske veze
* Japan Guide.com

## Izvor
Dynasty (sezona 4)

Četvrta sezona serije *[[Dynasty (TV serija)|Dynasty]]* je premijerno emitovana na kanalu ABC od 28. septembra 1983. godine do 9. maja 1984. godine.

## Radnja sezone
*Dinastija* je zahvaljujući Alexis i drugim "sapunskim" likovima vrlo brzo sticala veliku gledanost. Tome je dosta doprinosio i za tadašnje televizijske standarde neobično visok budžet koji je uglavnom odlazio na raskošnu scenografiju, kostime i druge rekvizite koji su na najuvjerljiviji mogući način publici - ne samo u SAD-u nego i širom sveta - morali da dočaraju dotada nezamislivi život bogataške elite. "Glamur" vezan uz seriju je potvrđen kada su 1983. godine u jednoj epizodi nastupili bivši američki predsednik Gerald Ford i bivši ministar spoljnih poslova Henry Kissinger tumačeći sami sebe, a što je predstavljalo presedan za ličnosti takvog kalibra.

## Uloge

* John Forsythe ... Blake Carrington 
* Linda Evans ... Krystle Jennings 
* Pamela Sue Martin .. Fallon Carrington
* Pamela Bellwood ... Claudia Blaisdel (epizode 3-27)
* John James ... Jeff Colby
* Gordon Thomson ... Adam Carrington
* Geoffrey Scott ... Samuel Jennings (epizode 1-25)
* Heather Locklear ... Samantha Carrington (epizode 4-6, 24-27)
* Jack Coleman ... Steven Carrington
* Kathleen Beller ... Kirby Anders
* Lee Bergere ... Joseph Anders (epizode 1-2)
*Deborah Adair ... Tracy Kendall (epizode 7-27)
*Helmut Berger ... Peter De Vilbis (epizode 9-18)
*Michael Nader ... Farnsworth Dexter (epizode 8-27)
*Diahann Carroll ... Dominique Deveraux (epizode 26-27)
* Joan Collins ... Alexis Carrington

## Epizode





## Reference

## Vanjske veze
* http://www.imdb.com/title/tt0081856/episodes?season=4
Heinrich od Koruške

**Heinrich od Koruške** (?, oko 1270. - Tirolski zamak, 2. april 1335.) kog su Česi zvali *Jindřich Korutanský* bio je koruški vojvoda pod vladarskim imenom 
**Heinrich VI** i češki kralj od 1307. do 1310..

## Biografija

Rođen je u porodici koruškog vojvode Meinharda. Od 1295. zajedno sa svojom starijom braćom Ottom i Ludwigom, vlada Tirolom, Koruškom i Kranjskom.

Nakon ubojstva češkog kralja Vaclava III, posljednjeg vladara iz Dinastije Pšemislovića u 
4. augusta 1306. u Olomoucu, češki tron je ostao upražnjen.

Heinrich je kao muž Anne sestre pretposljednjeg kralja Vaclava II, u očima češkog plemstva bio naizgledniji pretendent za kralja, pa je nakon konfuznog perioda od godinu dana i izabran - 1307.

Za njegove vladavine se financijska situacija njegovih zemalja znatno pogoršala, pa su ga plemići 1310. smjenili i postavili Jana od Češke. 
Nakon njegove smrti; Koruška i Kranjska podpale su pod Habsburgovce, dok je Grofovija Tirol ostala u rukama njegove kćeri Margarete Maultasch.

## Reference

## Vanjske veze

* ''Heinrich VI''
Václav III, kralj Češke

**Vaclav III Premislović** (6. oktobar 1289. - Olomouc, 4. august 1306.) bio je posljednji češki kralj iz Dinastije Pšemislovića, koji je vladao vrlo 
kratko od 1305. do 1306. kad je ubijen.

## Biografija

Vaclav je bio sin jedinac češkog kralja Vaclava II i Gute Habsburgške.
Na bazi očevih nasljednih prava je 27. augusta 1301. okrunjen za ugarsko-hrvatskog kralja u Székesfehérváru.

Vaclav je bio inteligentan, dobro obrazovan i pomalo raskalašen, pa se još za života svog oca odrekao nasljednih prava po austrijskim zemljama. A 6. decembra 1305. se odrekao i ugarsko-hrvatske krune u korist donjobavarskog vojvode Otona III.

Nakon što se izmirio sa njemačkim kraljem Albrechtom I Habsburškim, odlučio je obnoviti svoja nasljedna prava na poljske zemlje, pa je okupio 
vojsku i krenuo nasilno to ostvariti. Na putu za Poljsku je ubijen u Olomoucu u atentatu o kom se ni danas gotovo ništa nezna.

## Reference

## Vanjske veze
* ''Wenceslas III'' 

|-
Himna Narodne Republike Kampućije

**"Himna Narodne Republike Kampućije"** (kmerski: ចម្រៀងនៃសាធារណរដ្ឋប្រជាមានិតកម្ពុជា *Bâtchamrieng ney Sathéaranakrâth Pracheameanit Kâmpŭchéa*) je bila državna himna Narodne Republike Kampućije, od 1979. do 1989. godine. Revidirana verzija himne bila je državna himna Države Kambodže od 1989. do 1990. godine, kada ju je *[[de facto]]* zamijenila himna "Nokor Reach". Glazbu je 1976. godine napisao Sok Udom Deth. 

Problematika himne Kambodže u periodu od 1979. do 1993. godine znakovita je u kontekstu pitanja međunarodnog priznanja NR Kampućije. Naime, Vijetnam, Sovjetski Savez i većina drugih socijalističkih zemalja priznavale su NR Kampućiju kao jedinu legitimnu vlast na teritoriju Kambodže te su, sukladno tome, kao himnu priznavali ovu pjesmu. S druge strane, NR Kina, Sjedinjene Države i većina zapadnih zemalja nisu priznavale NR Kampućiju, već koalicijsku vladu u egzilu kao jedinu legitimnu vlast te su i dalje navodili himnu "Dap Prampi Mesa Chokchey", koja se koristila u vrijeme Demokratske Kampućije, kao službenu. 

## Reference

## Vanjske veze
* National anthem of the PRK (tune)
Alexa Davalos

**Alexa Davalos** (rođena 28. svibnja 1982.) je američka glumica. Njena najranija uloga Gwen Raiden u četvrtoj sezoni televizijske serije *[[Angel (TV serija, 1999)|Angel]]* (2002–03) je popraćena s nekoliko hollywoodskih filmova, među kojima su *[[The Chronicles of Riddick]]* (2004), *[[Feast of Love]]* (2007), *[[The Mist (film)|The Mist]]* (2007), *[[Defiance (film, 2008)|Defiance]]* (2008) and *[[Clash of the Titans (film, 2010)|Clash of the Titans]]* (2010). Također se pojavila u seriji *[[Reunion (TV serija)|Reunion]]* (2005–06) i u seriji *[[Mob City]]* (2013) Franka Darabonta. Trenutačno ima ulogu Juliane Crain, lika Amazonove serije *[[The Man in the High Castle (TV serija)|The Man in the High Castle]]* (2015–danas).

## Rani život
Davalos, rođena kao **Alexa Davalos Dunas** u Francuskoj, jedino je dijete američkih roditelja, glumice Elysse Davalos i fotografa Jeffa Dunasa. Njen djed s majčine strane je glumac Richard Davalos. Davalos je provela većinu svoga djetinjstva u Francuskoj i Italiji, prije nego što se smjestila u New Yorku. Izjavila je da čak češće psuje na francuskom nego na engleskom. 
Španjolskog je i finskog porijekla s majčine strane. Original njenog prezimena na španjolskom je "Dávalos".
Obitelj njenog oca je židovska (preci su iz Vilniusa u Litvaniji). Odgojena je "bez mnogo religije", iako je jedno vrijeme pohađala hebrejsku školu.

Davalos se osamostalila sa 17 godina i zaputila se u New York City. Izdržavala se modelovanjem za fotografe kao što je Peter Lindbergh. "Imala sam misiju," prisjeća se. "Željela sam da bude tamo negdje u svijetu, da radim nešto svoje. Radeći u kazalištu, otkrila sam da je gluma ono što odista želim."

## Privatni život
Davalos je bliska prijateljica glumice Amande Righetti i bila je djeveruša na njenom vjenčanju. Davalos se smatra "idiotom" i voli putovati i čitati. Svoj privatni život drži u tajnosti tvrdeći: "Mislim da je to izbor. Mislim da je to svjestan izbor, čemu ćete dopustiti da utiče na vas, a čemu nećete."

## Filmografija

### Film

### Televizija

## Reference

## Vanjske  poveznice
*
Dalmatia Tower

**Dalmatia Tower** je poslovni neboder smješten u Splitu, te najviša zgrada u Hrvatskoj. Nalazi se na raskrižju Dubrovačke ulice i Ulice Domovinskog Rata, blizu željezničke postaje Split Predgrađe.

## Tehnički podaci
Dalmatia Tower je 115 metara visok i posjeduje 27 katova. Na vrhu zgrade je postavljena antena, pomoću koje krajnja visina mjeri 135 metara. Neboder posjeduje pet podzemnih katova namjenjenih parkiranju vozila. Ukupno osam dizala opslužuju zgradu. Četiri dizala opsluživa poslovni prostor od 1. do 15. kata, dok ostala četiri dizala opslužuju od 16. do 27. kata, gdje se s izuzetkom 27-og kata nalazi ugostiteljski prostor hotelskog lanca Marriott. Na vrhu nebodera je predviđen ugostiteljski objekt s promatračnicom.

## Historija
Ova zgrada je dio Westage Towers kompleksa koji sadrži dva nebodera. Prvi, s imenom Westgate Tower A, je već izgrađen sa 12 katova i 55 metara visine i udomljava glavno sjedište Splitske banke. Drugi, izvorno nazivan Westgate Tower B, je prvotno predviđen sa 17 katova i visinom od 75 metara, međutim gradnja je zaustavljena šest mjeseci nakon završetka 17-og kata kako bi se dobila nova građevinska dozvola koja dozvoljava katnost od ukupno 27 katova. Gradnja je nastavljena sredinom 2018 godine. Westgate project-u je dodjeljena nagrada za najbolje poslovne nebodere u kasnoj 2017 godini. Dalmatia Tower je dovršen 15. svibnja 2022. godine.

## Izvori